Oscar-verhoor: Staat kan dié kenner nie roep | Nuus24
Reeva se ouers stel eie regspan aan Oscar wil weer hardloop
Pretoria – Terwyl staatsaanklaers en die polisie voorberei vir Oscar Pistorius se moordverhoor, sal hulle na verwagting die dienste van 'n sielkundige moet bekom om 'n profiel van die beskuldigde saam te stel.Een persoon op wie se knoppie hulle nié kan druk nie, is die gerekende ondersoekende sielkundige dr. Micki Pistorius – wat ook die 26-jarige atleet se tante is.Micki is gereeld verlede week tydens die Paralimpiese atleet se borgtogverhoor by die hof gesien, maar het geen kommentaar gelewer oor die saak nie.Die skrywer van Profiling Serial Killers and Other Crimes in South Africa en 'n rits ander werke oor die motiewe en sielkunde van moorde, was in sommige sake gekant teen lang vonnisse.Die kwessie van haar broerskind se beweerde "geneigdheid tot geweld" maak dit waarskynlik dat sielkundiges ook 'n rol sal speel in die verhoor."Sy is die een persoon wat ons nie kan nader nie," het 'n advokaat vir die staat bevestig.Die staat verwag dat die verdediging swaar sal steun op karaktergetuies. Dit is 'n taktiek wat hulle vroeg in die borgtogverhoor gewys het met drie verklarings van vriende wat Pistorius se verhouding met Reeva Steenkamp beskryf het.Micki het is ook al gekritiseer omdat sy geskryf het oor haar empatie vir moordenaars."Reeksmoordenaars is nie monsters nie; hulle is menslike wesens met gemartelde siele. Ek sal nooit goedpraat wat hulle doen nie, maar ek kan hulle verstaan," het sy geskryf.Pistorius word daarvan beskuldig dat hy Steenkamp op Valentynsdag in sy huis in die ooste van Pretoria doodgeskiet het. Hy is verlede Vrydag borgtog van R1 miljoen toegestaan.Die ster-atleet se verhoor begin op 4 Junie.– Lees meer hier– Volg Nuus24 op Twitter